Publication: Magyar Közlöny
Issue: MK-2001-4 (Year: 2001, Number: 4)
Era: 1990-2004
Section: d) Az 1990. évi IV. törvény alapján nyilvántartásba vett
Paragraph Index: 114

10. A jelen fejezet 1., 2., 3., 4., 5. a), 7., 8.2. pontjaiban foglaltak értelmezése során bevételen az eladott jegyekből, bérletekből származó bevételt, valamint a bármilyen forrásból származó befizetést (pl. egyéb, belépődíjnak minősülő bevételt, valamint a bármilyen jogcímen befolyó reklám- és szponzorbevételt), továbbá dolog átadásával vagy tevékenység végzésével nyújtott szolgáltatást kell érteni, amelyekre az adott szervezet beszámolási/könyvvezetési kötelezettsége a mindenkor hatályos számviteli jogszabályok értelmében kiterjed. Hozzá kell számítani a bevételhez a térítésmentes (tisztelet-, szakmai stb.) jegyek értékét is. Ilyen esetben a szerzőijogdíj-alap megállapításához a rendezvényen való részvételhez kiadott legalacsonyabb értékű jegy ellenértékét kell figyelembe venni. Ha a szerzői jogdíj számításának alapja tárgya az ÁFA-nak, abban az esetben bevétel alatt az ÁFA nélküli bevétel értendő. A bevételből bizonylatok alapján levonható a kiemelt (VIP) közönségtagok részére nyújtott olyan szolgáltatások ellenértéke, amelyeket a belépő tartalmaz, de közvetlenül nem függenek össze a zenefelhasználással. (Reklámajándék, ingyenes parkolás, közlekedés.) Nem sorolható ebbe körbe a vendéglátó szolgáltatás, amelynek ellenértékét bevételnek kell tekinteni. 2001/4. szám III. Fejezet EGYÉB ZENEFELHASZNÁLÁSOK

Source: https://magyarkozlony.hu/hivatalos-lapok/9004ceba0742aa446d85a60a9d1bb88e07d2f6ee/dokumentumok/d388b75871695b3859e794c6007f25f4b832c2ee/letoltes